《五言送陈舜俞寿州从事》
宋代·沈遘

天下贤良选，公车凡几人。君侯独高第，声实两无伦。

鸑鷟来丹穴，麒麟出九真。推先东国士，倾动汉廷臣。

未引金闺籍，聊为幕府宾。还家莫留滞，行看寿阳春。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。